Edukiak
Indizea 🔎︎

# Orrialde-zenbakiak

Writerren, orrialde-zenbakia testuan txerta dezakezun eremua da.

## Orri-zenbakiak txertatzeko

Aukeratu Txertatu - Orrialde-zenbakia kurtsorearen uneko kokalekuan orrialde-zenbakia txertatzeko.

Zenbakia ikusi ordez 'Orrialde-zenbakia' ikusten baduzu, aukeratu OIkusi - Eremu-izenak (⌘+F9Ctrl+F9).

Hala ere, eremu horiek lekuz aldatuko dira tesua gehitzean edo kentzean. Horrela, hobeto sar daiteke orrialde-zenbakiaren eremua kokaleku bera duen eta orrialde guztietan errepikatzen den goiburukoan edo orri-oinean.

Aukeratu Txertatu - Goiburukoa eta orri-oina - Goiburukoa - (orrialde-estiloaren izena) edo Txertatu - Goiburukoa eta orri-oina - Orri-oina - (orrialde-estiloaren izena) uneko orrialde-estiloa duten orrialde guztiei goiburuko bat edo orri-oin bat gehitzeko.

## Zehaztutako orri-zenbaki batekin hasteko

Orain, orrialde-zenbakietan kontrol handiagoa eduki nahi duzun. Demagun, 12 orrialde-zenbakiarekin hasi behar litzatekeen testu-dokumentua idazten ari zarela.

1. Egin klik dokumentuko lehen paragrafoan.

2. Aukeratu Formatua - Paragrafoa - Testu-fluxua fitxa.

3. Jauziak arean, gaitu Txertatu. Gaitu Orrialde-estiloarekin Orrialde-zenbaki berria ezarri ahal izateko. Egin klik Ados botoian.

Orrialde-zenbaki berria orrialdeko lehen paragrafoen atributua da.

## Orrialde-zenbakiaren formatua hautatzeko

Demagun, orrialde-zenbaki erromatarrak nahi dituzula: i, ii, iii, iv eta abar.

1. Egin klik bikoitza orrialde-zenbakiaren eremuaren aurrean. Editatu eremuak elkarrizketa-koadroa ikusiko duzu.

2. Hautatu zenbaki-formatua eta sakatu Ados.

## Orrialde-zenbakiaren formatu desberdina erabiltzea goiburukoetan eta orri-oinetan

Erromatar zenbakien formatua duten zenbait orrialde behar dituzu, eta haien ondoren dauden gainerako orrialdeak beste formatu batean.

Writerren, orri-estilo bat baino gehiago beharko dituzu. Lehen orri-estiloak orri-oina du, eta orri-oin horrek zenbaki erromatarren formatua duen orri-zenbakiaren eremu bat dauka. Hurrengo orri-estiloak ere orri-oina du, baina orri-oin horretako orri-zenbakiaren eremuak beste itxura bat du.

Bi orri-estiloak orri-jauziaren bidez bereizi behar dira. Writerren, orri-jauzi automatikoak nahiz eskuz txertatutako orri-jauziak erabil ditzakezu.

- Orrialde-jauzi automatikoa agertuko da orrialdearen amaieran, orrialde-estiloak "hurrengo estilo" desberdina duenean.

  Adibidez, 'Lehen orrialdea' orrialde-estiloak 'Orrialde-estilo lehenetsia' du hurrengo estilotzat. Hori ikusteko, sakatu ⌘+TF11 Estiloak leihoa irekitzeko, egin klik Orrialde-estiloak ikonoan, egin eskuineko klik 'Lehen orrialdea' sarreran. Aukeratu Aldatu lastermenuan. Antolatzailea fitxan, 'Hurrengo estiloa' ikusi daiteke.

- Eskuz txertatutako orrialde-jauzia orrialde-estiloak aldatuta edo aldatu gabe aplika daiteke.

  ⌘+↵Ctrl+↵ sakatzen bada, orrialde-jauzia estiloak aldatu gabe aplikatzen da.

  Txertatu - Jauzi gehiago - Eskuzko jauzia aukeratzen bada, estiloa aldatuta edo orrialde-zenbakia aldatuta izango duen orrialde-jauzi bat txertatu daiteke.

Dokumentuaren arabera, bi aukera hauetako bat izango da egokiena: orri-estiloen artean eskuz txertatutako orri-jauzi bat erabiltzea, edo aldaketa automatikoa erabiltzea. Beste orriek duten estiloa ez den beste estilo bat duen titulu-orri bakarra behar baduzu, metodo automatikoa erabil dezakezu:

### Lehen orriari beste orri-estilo bat aplikatzeko

1. Egin klik dokumentuaren lehen orrialdean.

2. Aukeratu Ikusi - Estiloak (⌘+TF11).

3. Estiloak leihoan, egin klik Orrialde-estiloak ikonoan.

4. Egin klik bikoitza "Lehen orrialdea" estiloan.

Orain izenburu-orrialdeak 'Lehen orrialdea' estiloa du, eta hurrengo orrialdeek automatikoki 'Orrialde-estilo lehenetsia' dute.

Orain adibidez orri-oin bat txertatu daiteke 'Orrialde-estilo lehenetsia' estilorako soilik, edo bi orrialde-estiloetan txertatu daitezke orri-oinak, baina orrialde-zenbakiaren eremuak aldatuta.

### Eskuz txertatutako orri-estiloaren aldaketa bat aplikatzeko

1. Egin klik beste orri-estilo bat aplikatu nahi duzun orriko lehen paragrafoaren hasieran.

2. Aukeratu Txertatu - Jauzi gehiago - Eskuzko jauzia. Txertatu jauzia elkarrizketa-koadroa agertuko da.

3. Estiloa zerrenda-koadroan, hautatu orrialde-estilo bat. Orrialde-zenbaki berria ere ezarri nahi izango duzu agian. Sakatu Ados.

Hautatutako orri-estiloa uneko paragrafotik estiloa duen hurrengo orri-jauziraino aplikatuko da. Baliteke aurrena orri-estilo berria sortu behar izatea.

Erlazionatutako gaiak

Orrialde-zenbakiak orri-oinetan txertatzea

Goiburuko eta orri-oinei buruz

Orrialde-estiloak orrialde bakoiti eta bikoitietan txandakatzea

Uneko orrialdean oinarritutako orrialde-estiloa sortzea

Goiburukoan edo orri-oinean kapitulu-izena eta -zenbakia txertatzea

Goiburukoei eta orri-oinei formatua ematea